Dimecres, 9.2.2022 19:30h\nMiquel Pueyo reitera que el projecte que impulsa Eurofund a Torre Salses no és compartit pel govern municipal i que posaria en risc l'eix comercial del centre i de barris\nL’Ajuntament de Lleida convocarà una reunió en els pròxims dies amb totes les associacions i patronals com Pimec i Fecom del sector del comerç de la ciutat per tal de debatre conjuntament sobre el futur model comercial de la ciutat. Així ho ha anunciat avui el paer en cap, Miquel Pueyo, qui també ha explicat que obrirà una ronda per parlar amb tots els grups municipals i regidors no adscrits perquè expressin obertament el seu posicionament polític davant del projecte comercial que impulsa la promotora Eurofund a la zona de Torre Salses, entre La Bordeta i Magraners. “Parlarem amb tots els grups municipals de la Paeria i els demanarem que exposin obertament el seu posicionament polític respecte a si volen que tiri endavant aquest projecte i el model comercial que comporta, ara que tenim motius objectius i palpables per comprovar que es tracta d’un projecte amb mitjanes i petites botigues”, ha afirmat Pueyo. “Hem tingut accés a la sol·licitud de llicència comercial com a administració interessada i de la revisió d’aquests documents i de la presa en consideració del que han explicat aquest matí els promotors observem que ja no s’està parlant d’un parc de mitjanes superfícies sinó d’una galeria de botigues en format de centre comercial. Acceptar això significa que una part de l’estructura comercial de Lleida actualment ubicada a la Zona Alta i l’Eix es traslladi fora de la ciutat”, ha declarat. L’alcalde ha reiterat que aquest projecte “no encaixa en el model comercial que defensa aquest govern” i que va obtenir un suport majoritari de la ciutadania de Lleida a les urnes. L’alcalde ha defensat que existeix un “consens ampli” a la ciutat envers la voluntat de desenvolupar una “ordenació comercial equilibrada i integrada a la xarxa urbana que potenciï i complementi l’oferta existent actual de petits i mitjans establiments i defugi les grans concentracions comercials a la perifèria”. Pueyo ha destacat que el projecte presentat avui per la promotora que impulsa aquesta operació ha modificat el seu plantejament inicial de parc de mitjans i grans superfícies per una galeria comercial amb botigues petites, i ha alertat del risc de desertificació comercial que això suposa per als barris i els principals eixos comercials de la ciutat, com ha passat, ha explicat, a Tarragona.\nDissabte, 5.2.2022 21:30h\nTorreblanca-Quatre Pilans és una de les màximes apostes de desenvolupament industrial i logístic a Catalunya El projecte del polígon de Torreblanca-Quatre Pilans ha rebut avui idees, propostes i opinions en la jornada de participació ciutadana que s’ha celebrat a La Llotja de Lleida. Aquest Pla Director permetrà posar al mercat, en el termini d’un any, més de 240 hectàrees de sòl industrial i logístic. La extraordinària extensió d’aquesta superfície permetrà parcel·lar el terreny a demanda dels possibles inversors, creant el context adient per acollir des de microempreses fins a macro projectes industrials o logístics. A tot això, hi hem de sumar que el Pla Director inclou la construcció d’una terminal intermodal ferroviària que permetrà millorar les connexions amb els ports de Tarragona i Barcelona. És una aposta contundent pel transport de mercaderies per via fèrria. Un transport que redueix la petjada de carboni i que contribueix mediambientalment a tenir una activitat econòmica més sostenible. I és que aquest és també un dels grans objectius de Torreblanca-Quatre Pilans: fer-lo compatible amb la protecció i gestió adequada del medi ambient, del patrimoni natural i del paisatge, amb l’objectiu de mantenir els valors culturals, històrics i identitaris que caracteritzen la plana de Lleida. El progrés econòmic i deixar un millor món als nostres fills i filles ha de ser totalment compatible.” El paer en cap, Miquel Pueyo -que ha intervingut a través d’un vídeo en ser de viatge institucional- ha remarcat que la posada en marxa de Torreblanca-Quatre Pilans és una fita històrica per a Lleida perquè obre la porta a superar un dèficit endèmic d’aquest territori, el desenvolupament industrial. “El progrés de Lleida i la seva recuperació econòmica ens interpel·la a totes i a tots. Per això, us demano la màxima complicitat, compromís i col·laboració amb aquest projecte clau per al futur i la capitalitat de la nostra ciutat”, ha dit Pueyo.\nDijous, 3.2.2022 09:00h\nS’ha presentat a la reunió plenària del Consell Territorial del Secà de Sant Pere el projecte del nou "Espai Educatiu per a Joves a Torre Queralt" que s’ha gestat des del mateix consell. A la sessió han assistit la tinent d’alcalde i regidora d’Educació, Cooperació, Drets Civils i Feminismes, Sandra Castro; la regidora de Consum, Comerç, Mercats i Participació Ciutadana, Marta Gispert, i el regidors de Joventut Festes, Tradicions i Esports, Ignasi Amor. Durant 9 mesos, el veïnat, entitats del barri i diferents departaments de l'Ajuntament de Lleida han treballat de forma comunitària la proposta d’aquest espai educatiu, que vol ser un recurs de lleure inclusiu i integrador per als joves del barri però obert, també, al conjunt del Secà. La seva finalitat és cohesionar la població i contribuir a l’equilibri i a l’equitat sociocultural. Un dels valors del projecte és que el seu epicentre és un element patrimonial arquitectònic, referent al barri i a la ciutat, l'edifici de Torre Queralt. Els objectius del nou espai educatiu són: · Fomentar el sentiment de pertinença i la capacitació dels joves del barri, mitjançant la creació d’un Grup Motor. · Generar dinàmiques de lleure basades en valors i creant dinàmiques d’aprenentatge referent on el gran ensenya al petit. · Treballar en pro de la creació de projectes interculturals, intergeneracionals i interseccionals que esdevinguin en una millor entesa de la diversitat per aconseguir un barri jove més just socialment. · Impulsar als joves a l’autogestió del projecte, motivant a co-responsabilitzar-se en la gestió i dinamització de l’espai Torre Queralt · Promoure el compromís vers la cura, manteniment de l’espai i de respecte cap al recurs i el barri El calendari preveu celebrar una assemblea de joves i una jornada de portes obertes de cara al mes de març, constituir un grup motor (amb almenys 15 joves) al llarg del primer quatrimestre de 2022 i iniciar les activitats autogestionades al setembre.\nDimecres, 2.2.2022 08:30h\nLa Comissió Especial per la Transparència ha donat compte de diverses accions per donar compliment a les recomanacions d’Infoparticipa, segell de qualitat i transparència de la comunicació pública local L’Ajuntament de Lleida està treballant en la unificació de la informació municipal, amb l’actualització de dades i estadístiques i l’agrupament per tipologies de gestió. La Comissió Especial per la Transparència ha explicat que aquesta acció dona resposta a les recomanacions i els criteris que aplica el Mapa Infoparticipa, que ja ha iniciat les avaluacions de la seva 10a edició. La informació relativa a l’exercici 2021 està recollida en un quadre de peticions amb una columna on s’especifica si és gestió de serveis públics, informació institucional i organitzativa, acció de govern, etc. El contingut també s’ha publicat en format excel. D’acord amb el que estableix Infoparticipa, es mantenen els 52 indicadors aplicats en l’edició 2020, s’exigeixen nous aspectes i es fan recomanacions en les publicacions. Una d’elles és que “sempre que sigui possible es mostraran les dades en format reutilitzable”. En aquest sentit, la Paeria està procedint a les actualitzacions i revisions de la informació que hi ha al Portal de Transparència i al web de l’Ajuntament de Lleida per atendre a aquesta recomanació. El format reutilitzable comporta una millora qualitativa dels estàndards de transparència que permet que les administracions promoguin la connexió entre si i que la societat hi afegeixi valor alhora que n’obté beneficis. Igualment, l’Ajuntament continua avançant en l’actualització de diversos apartats vinculats al Portal de Transparència. El Registre de grups d’interès té la documentació publicada al dia, amb allò que s’ha aprovat. S’ha publicat a “ Memòries i documents dels projectes normatius en curs” la documentació relacionada amb l’aprovació inicial del Reglament Orgànic Municipal (ROM).\nDijous, 27.1.2022 19:30h\nL’Institut de Cappont, prioritat número u de la Generalitat a la demarcació de Lleida\nEl paer en cap, Miquel Pueyo, ha expressat avui la seva satisfacció pel fet que el nou institut de Cappont sigui la prioritat número u de la Generalitat a la demarcació de Lleida. Ho ha assenyalat el conseller d’Educació, Josep González-Cambray, en la trobada amb l’alcalde en el solar municipal on es bastirà l’equipament. A la reunió han assistit les associacions de familiars d’alumnes (AFA) de Camps Elisis, Francesco Tonucci i Frederic Godàs, a més de l’Associació de Veïns de Cappont, integrants del Consell de Zona, la tinent d’alcalde i regidora d’Educació, Sandra Castro, i el regidor de Cappont, Ignasi Amor. Miquel Pueyo ha assenyalat que Cappont, amb uns 16.000 habitants, és un dels barris amb una identitat més potent de Lleida i ha remarcat que, des de fa anys, reivindica un centre de secundària. Aconseguir el compromís de la seva construcció per part de la Generalitat ha estat una de les màximes prioritats del govern de la Paeria des de l’inici del mandat. “Avui ens sentim satisfets, contents i ens plau haver compartit aquest compromís públic amb la xarxa escolar i social del barri”, ha asseverat. Gonzàlez-Cambray ha explicat que, properament, Educació portarà al consell executiu la proposta que permetrà aprovar per acord de Govern l’inici del procés constructiu. D’aquesta manera, el futur institut de Cappont serà el primer projecte de la demarcació de Lleida que anirà al pla de construcció de centres educatius del Govern, que el dotarà de pressupost. Un cop es disposi de partida econòmica, el projecte es posarà en marxa. Es preveu fer un procés participatiu perquè les associacions de famílies, la comunitat educativa i l’Ajuntament puguin aportar idees i suggeriments. Reunió amb les direccions dels centres educatius Després de la visita al solar de l’Institut de Cappont, Pueyo i González-Cambray s’han reunit amb els directors i directores dels centres educatius de la ciutat a la nau central de la Seu Vella.\nDimarts, 25.1.2022 12:45h\nLa Paeria impulsa la reformulació de l’Àrea Residencial Estratègica de Lleida, un projecte estratègic per a relligar el teixit urbà de la ciutat\nEl paer en cap, Miquel Pueyo, ha definit aquest sector com "la gran reserva de sòl” de la ciutat i ha assenyalat que es treballa per a posar al dia el seu planejament amb una configuració més flexible, que permeti abordar-lo per fases i redueixi els costos d’urbanització. El Paer en Cap, Miquel Pueyo, ha visitat aquest matí els terrenys de l’antiga Hípica de Cappont, que estan inclosos dins de l’Àrea Residencial Estratègica (ARE) de Lleida, una gran reserva de sòl per a usos residencials, comercials i d’equipaments de 61,4 hectàrees entre els barris de Cappont, La Bordeta i els Magraners, que es va aprovar l’any 2009, però que no s’ha desenvolupat. La Paeria treballa ara en la modificació del pla director urbanístic per a desbloquejar aquesta operació estratègica per la ciutat, ha afirmat l’alcalde. Pueyo, que ha estat acompanyat pel primer tinent d’alcalde i regidor d’Urbanisme, Toni Postius, ha assenyalat que aquests terrenys “han acabat conformant un gran buit urbà”, on a més hi ha alguns problemes amb assentaments il·legals i petits abocadors. “Per a nosaltres, el desenvolupament d’aquest espai configura una gran oportunitat estratègica per a fer créixer i relligar el teixit urbà de la ciutat, tenint en compte també el seu paper per a l’expansió futura de Fira de Lleida”, ha dit Pueyo. La Paeria ha endegat el procediment per a modificar el pla director urbanístic de l’ARE de Lleida, que ha estat aprovat per la Comissió Territorial de Catalunya i en el qual s’està treballant des de la Secretaria de l’Agenda Urbana i Territori i des del Consorci Urbanístic per al desenvolupament de l’ARE. L’arribada d’un nou oficial major a la plantilla de la Paeria també ha d’ajudar a accelerar aquesta tramitació, ha afegit Pueyo. “Lleida és una ciutat tensionada des del punt de vista de l'habitatge i ens cal créixer. A la zona de la Copa d'Or tenim en marxa prop de 500 habitatges que s'estan construint i calculem que en dos anys s'acabarà de completar tota aquesta zona.\nDilluns, 24.1.2022 15:45h\nLleida comptarà amb una Barnahus, servei integral per atendre infants i adolescents que han patit abusos sexuals\nLa consellera Violant Cervera i l’alcalde Miquel Pueyo han presentat el projecte de la Casa dels infants, un servei que millora la detecció i l’atenció als infants i adolescents que han patit abusos, evitant la revictimització i facilitant la seva recuperació. La consellera de Drets Socials, Violant Cervera, i el paer en cap, Miquel Pueyo, han presentat la unitat integrada d'atenció als infants i adolescents víctimes d’abusos sexuals "Barnahus" (casa dels infants en islandès). És un servei que pretén evitar la revictimització dels infants i joves víctimes d'abusos sexuals, així com prevenir i detectar agressions sexuals a infants i adolescents. El nou equipament es construirà en un solar cedit per la l’Ajuntament de Lleida, al barri de la Bordeta. El Departament de Drets Socials de la Generalitat destinarà més de 700.000 euros a la construcció d’aquest equipament, un servei pioner a l’Estat que funciona les 24h i els 365 dies de l’any, millorant la detecció i l’atenció als infants víctimes d’abusos sexuals. Barnahus, promogut per Save the Children, és un servei que funciona des del 2020 a Tarragona i que properament obrirà les seves portes a Lleida. En aquests mesos, la unitat integrada d'atenció a infants i adolescents víctimes d'abusos sexuals de Tarragona ha atès més de 200 menors de 18 anys. La consellera Cervera ha explicat que “des que s'hi va obrir la Barnahus s’ha triplicat la detecció de menors víctimes d’abusos sexuals en aquesta ciutat respecte la mitjana catalana". La consellera ha remarcat que la Barnahus “posa l’infant víctima d’abusos sexuals al centre, perquè permet treballar en un espai amable, tots els serveis d’atenció que necessita. D’aquesta manera, la víctima només ha d’explicar els abusos que ha patit una vegada, a un únic professional que s’encarrega exclusivament del seu desenvolupament i recuperació, evitant així la revictimització". El paer en cap ha destacat el treball conjunt entre ambdues administracions per buscar la ubicació del nou equipament, que finalment es construirà a la zona del Parc de l’Aigua, a la Bordeta.\nDilluns, 24.1.2022 09:00h\nPaeria, Generalitat, Diputació i Cambra de Comerç es comprometen a tirar endavant la construcció d’un nou pavelló per a Fira de Lleida\nEls quatre patrons han signat el protocol de col·laboració interadministrativa per tal d’engegar el procés per construir aquest equipament, pendent des de fa més de deu anys, que comptarà amb 4.138 m² de superfície coberta i tindrà un cost de 3,5 milions d’euros. Totes quatre institucions han coincidit a considerar d’interès general que es construeixi aquest nou equipament per l’impacte econòmic i social que té en el territori de Lleida, en el conjunt de l’empresariat i per les sinèrgies d’impuls econòmic que generarà. El paer en cap, Miquel Pueyo, ha destacat la capacitat de sumar i de mirar cap al futur en aquest projecte estratègic per dinamitzar econòmicament la ciutat i el territori. Mentre que el conseller Roger Torrent ha subratllat el compromís amb Lleida i el territori, perquè tingui les mateixes oportunitats, i que la institució firal explica "que és avui Lleida i què vol ser" amb la perspectiva del sector agroalimentari. El paer en cap ha celebrat que s’afronti una de les carències endèmiques de la principal institució firal de les Terres de Lleida i ha assegurat que és un projecte estratègic per a la ciutat i la demarcació. Pueyo ha afegit que la Fira és un dels principals agents de dinamització econòmica, d’impacte i de retorn en el territori, que implica sectors com la restauració, el comerç o l’hostaleria. El paer en cap ha volgut constatar el compromís dels quatre patrons en l’alineació per projectar el nou pavelló i en la visió que va més enllà del mandat municipal, “demostrant la capacitat de mirar cap al futur”. El conseller d’Empresa ha assegurat que amb la signatura es fa palès el compromís per atendre aquesta necessitat tan reivindicada. Torrent ha afirmat que Catalunya és referent en l’àmbit firal al sud d’Europa, posicionament que s’ha guanyat amb esforç i treball i que s’ha de mantenir. En aquest sentit, ha comentat que s’ha de reflexionar sobre els canvis i tendències que s’han donat per posicionar-se en el que ha de venir i que cal adaptar les instal·lacions i l’oferta que demana el teixit empresarial per estar preparats i ser competitius.


Ajustador de regulador amb manòmetre IP - Freatic Sports SL\n> Busseig Tècnic>EINES I MANTENIMENT>Ajustador de regulador amb manòmetre IP\nAjustador de regulador...\nAjustador de regulador amb manòmetre...\nAjustador de regulador amb manòmetre IP\nAjustador de regulador amb manòmetre IP. Permet un ajust precís de la pressió intermitja de la 1a etapa per treballar dacord amb les especificacions del fabricant així com ajustar l'orifici de la 2a etapa.\nAjustador de regulador amb manòmetre IP\nIncorpora un manòmetre que permet la lectura de la pressió intermitja (IP) de la 1a etapa.\nEs connecta en línia entre la 2a etapa i la mànega LP per ajustar l'orifici d'entrada d'aire.\nPermet ajustar la 2a etapa mentres la mànega LP esta presuritzada per un ajust més precís.\nPermet un ajust precís de la pressió intermitja de la 1a etapa per treballar dacord amb les especificacions del fabricant així com ajustar l'orifici de la 2a etapa.


Obertura del període d’inscripció del nou Campus i cursos de natació a la Piscina de Roses ·\nObertura del període d’inscripció del nou Campus i cursos de natació a la Piscina de Roses\nEntre l’1 de juliol, i el 31 d’agost de 2019 la Piscina de Roses organitzarà el ja tradicional Campus d’estiu de natació\nLa Piscina de Roses ha programat ja les activitats i cursos que oferirà el proper estiu (de l’1 de juliol al 31 d’agost) i que enguany tornarà a comptar amb una nova edició del Campus Natació&English i del Campus de Natació Sincronitzada, així com nous cursos de natació per a totes les edats. Les inscripcions, tant dels cursos com dels campus, s’iniciaran el proper dilluns 29 d’abril per a abonats i participants, i el 2 de maig per al públic general.\nEl Campus Natació & English és un projecte educatiu adreçat a nens i nenes de 5 a 13 anys i adaptat a les característiques dels participants, que es basa en quatre eixos: la natació, l’anglès, la diversió i l’educació en valors. Es faran grups segons l’edat i el nivell, i es programa de dilluns a divendres i de 8.45 a 13.30 h, amb servei de menjador opcional. A més, els dimecres estaran plens de sorpreses amb sortides i activitats lúdiques. Tot plegat es realitzarà a les instal·lacions de la Piscina, amb monitors qualificats i amb la coordinació acadèmica i el professorat de Prestige Idiomes per a les sessions d’anglès.\nPer la seva banda, el Campus de natació sincronitzada és una proposta que combina la iniciació a aquesta disciplina esportiva (a l’aigua i en sec) amb les activitats aquàtiques, la creativitat i la recreació. Es realitza a les instal·lacions de la Piscina amb monitors qualificats i s’adreça a nois i noies, que sàpiguen nedar, de 8 a 14 anys. També es durà a terme de dilluns a divendres de 8.45 a 13.30 h, amb servei de menjador opcional, i destinarà els dimecres a activitats lúdiques i sortides.\nCom cada estiu, s’ofereixen els cursos de natació per a totes les edats i els nivells, des dels programes de nadons fins als grups d’adults. Els cursos d’educació infantil i primària i els de joves són intensius, de dilluns a divendres, tots ubicats en franges de tarda. La periodicitat d’aquests cursos és mensual i cada participant es podrà inscriure el juliol i/o l’agost.\nPer últim, el Pack fitness, que no s’atura a l’estiu, presentarà una seixantena de sessions a la setmana, aproximadament, entre juliol i setembre, amb activitats com Spinning, aiguagim, Pilates, Zumba, tonificació, Strong, TRX, natació en aigües obertes… A començaments de juny la Piscina disposarà de la graella d’estiu a punt.\nPodeu consultar tota la informació sobre la programació d’estiu de la Piscina de Roses clicant AQUÍ.\nTags: A Roses, Alt Empordà, Badia de Roses, Campus, Campus de natació sincronitzada, Campus natació & english, Catalunya, Costa Brava, Girona, Pack Fitness, Piscina de Roses, Roses, Vila de Roses\nPrevious Sessió informativa sobre els estudis de Batxibac, que es consoliden a l’Institut Illa de Rodes\nNext La final del concurs El Gran Dictat se celebra al Consell Comarcal de l’Alt Empordà\nTotal de casos de coronavirus a l’Estat espanyol a data d’avui, 22 de setembre de 2020\nSalut reduirà la quarantena de contactes estrets a 10 dies i proposarà limitar les reunions socials a 6 persones\nEl SEM activa el vol nocturn a l’Hospital Universitari de Girona Doctor Josep Trueta\nAvui, 22 de setembre, hi ha 461 grups confinats en 348 centres educatius d’arreu de Catalunya\nL’ACA retira les acumulacions de vegetació en el riu Fluvià, dins l’àmbit del Parc dels Aiguamolls de l’Empordà\nEl 23 de setembre s’inicia a Roses el III Cicle de Xerrades d’Arqueologia\n9 persones hi ha ingressades a l’Hospital de Figueres per coronavirus\nEl SEM activa el vol nocturn a l'Hospital Universitari de Girona Doctor Josep Trueta\nProtecció Civil activa l'alerta del Pla INUNCAT per la previsió de pluges intenses aquesta tarda


La jutgessa creu que Casado va rebre el màster com un «regal» per la seva «posició rellevant en política»\nCasado vol incloure en el Codi Penal el delicte de sedició impròpia i la convocatòria il·legal de referèndum\nEl president del PP, Pablo Casado.\nRodríguez-Medel afirma que el president del PP no va fer «cap mèrit acadèmic» per aconseguir el títol\nActualitzada 06/08/2018 a les 14:46\nLa jutgessa que investiga el màster del líder del PP, Pablo Casado, creu que el va rebre com a «regal o prebenda» per la seva posició rellevant en política. En l'exposició motivada remesa al Tribunal Suprem –on demana que es faci càrrec de la investigació ja que Casado és aforat- la jutgessa afirma que no hi ha «cap rastre documental» dels treballs que el mateix líder del PP assegura que va fer per aconseguir aprovar (amb excel·lent) quatre assignatures necessàries per complementar el curs. Per això, ja assenyala el camí a l'alt tribunal i li proposa diligències a practicar. Entre elles, citar-lo com a investigat, demanar-li que aporti els treballs o l'ordinador on diu que els va fer. Segons la jutgessa, hi ha indicis delictius que apunten directament al president del PP i també a d'altres investigats en aquesta causa, com el director de l'Institut de Dret Públic, Enrique Álvarez.\nLa jutgessa del màster de Pablo Casado, Carmen Rodríguez-Medel, ha elevat la causa al Tribunal Suprem i li demana que investigui el líder del PP perquè veu indicis de delicte per prevaricació administrativa i suborn impropi. Per justificar-ho, ha remès una exposició motivada i apunta, de manera indiciària, quins delictes hauria comès i remarca que, pel fet de ser aforat, no pot seguir amb la investigació ni sol·licitar diligències que afectin directament el president del PP.\nLa jutgessa Carmen Rodríguez-Medel apunta que l'exdirector de l'Institut de Dret Públic on es cursava aquest màster, Enrique Álvarez Conde (també investigat en la causa), ha vingut usant els estudis com a «regal o prebenda» a determinats alumnes, que aconseguien la titulació «sense cap mèrit acadèmic». Segons la jutgessa, això ho feia només a alumnes «amb una posició rellevant en l'àmbit polític, institucional o que mantenien vincles estrets d'amistat o de caràcter personal» amb Álvarez Conde.\nTambé apunta que hi ha indicis que fan pensar que s'atorgava el títol de màster al «grups dels escollits» i que es feia qualificant-los sense necessitat de de presentar cap treball ni fer cap activitat acadèmica. Això es feia en quatre assignatures (20 crèdits) que eren les que faltaven per completar el curs, ja que la resta d'assignatures se'ls convalidaven per tenir estudis anteriors relacionats ( en el cas de Casado, llicenciat en Dret).\nLa jutgessa explica que aquest patró es va repetir en altres cursos a banda del de Casado i que almenys set testimonis així ho han reconegut en seu judicial.\nProposa al Suprem diligències a practicar\nEn l'exposició motivada, ja assenyala el camí que hauria de seguir el Suprem si es fa càrrec de la investigació. En concret, proposa citar-lo a declarar com a investigat, que aporti tota la documentació relativa als estudis i als treballs que hauria presentat per a aprovar les quatre assignatures i requerir-lo perquè aporti l'ordinador portàtil antic on diu que es trobaven arxivats els treballs presentats per aconseguir la qualificació del màster.\nCasado ha reconegut que encara conserva aquest ordinador i, per tant, la jutgessa proposa «una simple diligència» per tal que la policia judicial pugui buscar els treballs i determinar si algun dels arxius ha estat modificat amb posterioritat.\nSense rastre dels treballs\nLa jutgessa també incorpora transcripcions de les declaracions de Casado als mitjans de comunicació on, per exemple, reconeix que no va anar a classe tot i que el curs era presencial. Segons la documentació aportada per la Universitat Rey Juan Carlos, Casado va aprovar el màster de Dret Autonòmic i Local fent només quatre assignatures (la resta es van convalidar) i a totes va treure excel·lent.\nCasado va dir públicament que se l'havia avaluat presentant treballs i no per exàmens o d'altres pràctiques. La jutgessa afirma que no hi ha «rastre documental» d'aquests treballs a la universitat. Tot i que Casado va mostrar aquests treballs a la premsa, la jutgessa creu que cal acreditar que es van fer el curs 2008-2009 i es van entregar a la universitat. Fins ara, Casado ha dit que ho va fer en mà.\nEn el moment de cursar aquest màster, Casado ja era diputat a l'Assemblea de Madrid i president de Noves Generacions del PP.\nComenta el contingut : La jutgessa creu que Casado va rebre el màster com un «regal» per la seva «posició rellevant en política»


ocupat | BonDia Diari digital d'Andorra.\nInici / ocupat\nEdifici del carrer Monturull, cantonada amb el carrer de les Aigües.\nDt., 22/06/2021 - 17:11\nEl problema de la ocupació de pisos a la Seu córre com la pòlvora: als edificis ocupats de plaça Europa i la Salle s'acaba d'afegir un nou bloc on haurien entrat a viure de manera il·legal, en aquest cas ubicat en l'àrea d'entrada a la ciutat, al carrer de Monturull, cantonada amb el carrer de les Aigües.\nLlegir més sobre Nou edifici ocupat a la Seu... i ja van tres\nFaçana de l'edifici on s'han ocupat il·legalment quatre pisos.\nDl., 31/05/2021 - 12:28\nEl 'mercat de lloguer' negre sembla estar quallant a La Seu d'Urgell. En tot cas, el problema s'estén per la ciutat perquè a hores d'ara ja hi ha altres quatre habitatges okupats, en aquest cas al carrer Sant Joan Baptista de la Salle, justament davant del centre escolar.\nLlegir més sobre Ocupen il·legalment quatre pisos davant del col·legi La Salle, a la Seu\nEstat en què es troba una de les escales de l’edifici a causa de la fuita d’aigua.\nAmb una fuita d’aigua, l’estat del bloc ocupat a la Seu empitjora\nLes condicions en què es troba l’edifici ocupat de la cèntrica plaça Europa es continuen deteriorant, ara amb una important fuita d’aigua que ha provocat desperfectes en habitatges, però sobretot en les zones comunes.\nLlegir més sobre Amb una fuita d’aigua, l’estat del bloc ocupat a la Seu empitjora


L'ex de Ciutadans, Rubén Viñuales, nou alcaldable del PSC a Tarragona - El triangle\n“És l'únic capaç d'integrar totes les sensibilitats d'una ciutat tan plural”, ha destacat l'exalcalde socialista, Josep Fèlix Ballesteros\nRubén Viñuales, alcaldable del PSC a Tarragona.\nEl diputat socialista i exportaveu de Ciutadans Rubén Viñuales ha estat elegit per unanimitat com a nou alcaldable pels militants del PSC de Tarragona. El seu objectiu és destronar de l’alcaldia de la capital de la província a Pau Ricomà (ERC) al maig del 2023.\nEls socialistes s’estan rearmant amb un candidat que té cinc anys d’experiència i dues campanyes electorals a la Plaça de la Font. “Som un projecte guanyador, un transatlàntic amb direcció a l’alcaldia”, ha afirmat el nou líder del PSC a Tarragona.\n“És el perfil que ens va millor. Té experiència, no suposa un canvi ideològic i, en la curta distància, és una persona que agrada molt”, ha assegurat l’exalcalde socialista, Josep Fèlix Ballesteros. “És l’únic capaç d’integrar totes les sensibilitats d’una ciutat tan plural com Tarragona”, ha sentenciat.\n❤ #Tarragona no és només una ciutat. Tarragona és la meva passió i tinc clar que mereix molt més.\n👩🎓 Mereix un govern fort, amb lideratge, que no deixi ningú enrere, que es pugi al tren de la modernitat i que ajudi als emprenedors que volen generar riquesa a la nostra ciutat. pic.twitter.com/vWw7Cp5RZY\n— Rubén Viñuales /♥ (@rvinualespsc) May 13, 2022


Escoltar-se i sentir-se - Satya Centre de ioga\nEl món de les sensacions és la via de comunicació que tenen els nostres embolcalls per fer-nos conèixer com estan i quines són les seves necessitats en cada moment.\nAixí, el dolor ens alerta que alguna part del cos físic està patint algun tipus d’irregularitat. La set, la gana, el fred o la calor són missatges del nostre embolcall energètic. La dispersió mental, la manca de memòria o la irritabilitat, són senyals que el cos mental està sobresaturat.\nPodem dir que les sensacions són els indicadors del nostre estat, de igual manera que els vehicles tenen llums, agulles, rellotges al seu quadre de comandament.\nEn la mesura que estem atents i connectats amb les nostres sensacions, podem atendre les necessitats dels nostres embolcalls i reconduir-los cap a un estat d’equilibri.\nSi no ho fem, correm el perill d’empitjorar la situació i arribar a punts de més gravetat o, fins i tot, d’irreversibilitat.\nSi no anem a fer el canvi d’oli del cotxe quan s’encén l’indicador que ens alerta que el nivell està baix, tenim el perill de cremar el motor. I, precisament, això és el que podem estar fent amb el nostre cos si no ens aturem quan hi ha signes de dolor, cansament crònic, tensions continuades.\nSovint, en l’estil de vida que portem, comencem per fer cas omís de les sensacions i arribem al punt en que ja ni les sentim, desconnectem la comunicació amb el quadre de comandament per tal de poder seguir amb el nivell d’activitat que ens exigim. És quan el cos diu prou i ens atura amb alguna dolència més important que ens n’adonem que hem anat massa enllà.\nSi observem els animals a la natura, veurem que quan senten gana van a caçar o a menjar i quan estan cansats, descansen. Viuen el moment, s’escolten i es senten. On hem deixat aquesta saviesa? Te sentit que reaccionem amb més urgència davant la llum del nivell de l’oli del cotxe que davant les queixes del nostre cos?\nReconnectar amb les sensacions no és fàcil quan n’hem desaprès. Cal una mica de paciència i atenció. Al principi sembla que no passi res, però a mesura que hi dediquem temps, anem desenvolupant la sensibilitat cap els missatges dels nostres embolcalls. En aquest sentit, la pràctica de ioga és ideal perquè ens ajuda a desenvolupar l’escolta i l’observació. Ens ajuda a escoltar-nos i a sentir-nos.


admin – Pàgina 5 – Bisbat de Tortosa\nDiumenge XXIX del Temps Ordinari “A” Is 45,1.4-6 L’anomenat “segon Isaïes” (cp.40-55) parla als desterrats -cap al final de l’exili babilònic- animant-los amb l’esperança del retorn a la pàtria. Teòleg extraordinari i poeta inspirat, el seu gran missatge és el retorn a Jerusalem amb un “èxode” més gloriós encara que el protagonitzat per Moisès. També [...]\nParaules de Vida 09-11-2014\nSOLIDARITAT EN L’ESGLÉSIA Diumenge que ve celebrarem a la nostra diòcesi la jornada de germanor. El lema d’enguany ens anima a la col·laboració amb les nostres parròquies. L’Església, i en ella cada comunitat cristiana, es construeix sobre la col·laboració de tots. Una col·laboració que ha de viure’s en tots els nivells: el compromís pastoral, la [...]\nParaules de Vida 02-11-2014\nTRANSMETRE EL TRESOR DE LA FE (V) A més de trobar-nos avui amb un sector cada vegada més nombrós de la nostra societat que estan necessitats d’un primer anunci de l’Evangeli perquè desconeixen Jesucrist, també és freqüent un altre fenomen: hi ha un nombre gran de xiquets i joves que han sentit parlar de Jesús [...]\nParaules de Vida 26-10-2014\nTRANSMETRE EL TRESOR DE LA FE (IV) Reprenem les reflexions sobre el document transmetre el tresor de la fe, que vam publicar els bisbes de les diòcesis amb seu a Catalunya al cloure la celebració de l’any de la fe. Perquè l’anunci de la fe siga creïble, els cristians hem de treballar perquè desaparega el [...]\nEL BEAT PAU VI Aquest diumenge 17 d’octubre viurem un esdeveniment eclesial de gran importància històrica: el Papa Francesc declararà beat al Papa Pau VI. El Pontífex que va continuar i va cloure el Concili Vaticà II que havia estat iniciat pel Papa Sant Joan XXIII serà elevat a l’honor dels altars. Amb aquest acte [...]\nIs 25,6-10a Després dels “oracles contra les nacions paganes” (cp. 13-23), el llibre del profeta Isaïes presenta l’“apocalipsi escatològica” (cp. 24-27) on descriu el Judici de Déu sobre el món i l’alliberament salvador del Poble de Déu, revelant el sentit de la història amb la victòria final de Déu i del seu Poble. Concretament la [...]\nIs 5,1-7 La imatge de “la vinya” és recurs habitual en els profetes per referir-se al Poble de Déu. Paràbola amb elements al·legòrics basada en l’experiència amarga d’un vinyater que no veu el fruit dels seus treballs. El gènere literari és el de “queixes de l’amor malpagat” o cançó de treball. El cantautor del poema [...]\n18,25-28 Els innombrables favors de Déu al seu Poble al llarg de la història haurien d’haver reforçat la seva fe en el Senyor que els escollí. Però, malgrat els insistents avisos de Déu mitjançant els profetes perquè es convertissin, el Poble no en va fer cas i es veié abocat al desastre purificador del desterro. [...]\nIs 55,6-9 El 2on-Isaïes (40-55) és exhortació càlida a l’esperança per un Poble desterrat a Babilònia. El “camí pel desert” portarà novament el Poble Elegit a la Terra Promesa amb un èxode més gloriós que el primer. El desert es transforma en dolls d’aigua (41,17s) i en camí (43,19) per on el Senyor duu als [...]\nLa Litúrgia avisa de la importància de la Festa d’avui perquè, deixant el ritme dels Diumenges durant l’Any (avui seria el XXIV), ens crida a celebrar l’Exaltació de la Santa Creu. Nm 21,4b-9 El llibre dels Nombres, el 3er del Pentateuc, s’anomena així en les versions grega i llatina pels nombres-números, llistes i censos abundants que [...]


ADMINISTRADORS DE FINQUES I PATRIMONIS A BARCELONA\nSom una empresa dedicada a l'administració de finques, especialitzada en la gestió de patrimonis globals, amb una àmplia gama de serveis personalitzats a cada client.\nASSESSORIA JURÍDICA, COMPTABLE, LABORAL I MERCANTIL A BARCELONA\nEl nostre personal té una gran experiència i professionalitat en els camps empresarials: inmobiliària, mercantil, comptable, laboral, fiscal, jurídic i assegurances.\nVENDA I LLOGUER D'IMMOBLES A BARCELONA\nTenim més de 20 anys d'experiència en la Compra, Venda i Lloguer d'Immobles a Barcelona, així com la seva Administració i Gestió.\nASSESSORÍA JURÍDICA, COMPTABLE, LABORAL I MERCANTIL\nVENDA I LLOGUER DE FINQUES\nA Park-inv Finques Elias, S.L. som una empresa dedicada a l'administració de finques especialitzada amb la gestió de patrimonis globals, amb un ampli ventall de serveis personalitzats per a cada client.\nEl nostre personal té una gran experiència i professionalitat en els camps empresarials: immobiliària, mercantil, comptable, laboral, fiscal, assegurances i jurídic.\nLa nostra premissa és sempre escoltar amb atenció als nostres clients.Detectant les seves necessitats i treballar en la recerca de solucions mes adequades als seus interessos, buscant poder proporcionar-lis valor i oportunitats de negoci.\nEls inicis de la societat es van centrar amb l'administració de parkings, lloguer i compra-venda; gràcies a la confiança depositada pels nostres clients, la societat ha incrementat els seus serveis, i així en l'actualitat poder oferir serveis globals i individualitzats.


El descens administratiu del Gavà pot dur el Peralada a la Segona Divisió B - Diari de Girona\nEl descens administratiu del Gavà pot dur el Peralada a la Segona Divisió B\nEl club barceloní baixa a Tercera en no poder afrontar a temps els impagaments que arrossegava i la seva plaça a la divisió de bronze queda vacant. Els gironins estan interessats a comprar-la i resten a l'espera de saber quina serà la quantitat a abonar\ncarles rosell 01.07.2017 | 08:06\nSi al camp no va poder ser, ara és possible que el Peralada aconsegueixi als despatxos el desitjat ascens a la Segona Divisió B que ha perseguit durant tota aquesta temporada. L'escletxa de llum ha aparegut amb el descens administratiu del Gavà, que perdrà el seu lloc a la Segona Divisió B després de ser incapaç d'afrontar a temps els impagaments que arrossegava. Quedarà, per tant, una plaça vacant al grup tercer de la divisió de bronze que caldrà ocupar i el Peralada, amb tot el suport del Girona, vol donar el pas endavant. Si més no, aquesta és la intenció que es desprèn des de Montilivi. S'està a l'espera de saber quant costarà fer el salt definitiu; un ascens que permetria al Girona tenir un filial a Segona B, el que redreçaria, i bastant, la planificació esportiva que semblava haver-se torçat uns dies enrere.\nEl Gavà tenia fins ahir a les dotze del migdia per pagar les nòmines pendents i no ho va fer. La llei és clara i la Federació Espanyola de Futbol, veient que el club no ha fet cas a les seves amenaces, dictaminarà el seu descens. El Gavà, per tant, baixarà a Tercera i la seva plaça a Segona B quedarà buida. L'ocuparà aquell club que ho vulgui i que, sobretot, pagui el preu pertinent. Tenen la prioritat els equips més ben classificats del grup cinquè de Tercera i el Peralada encapçala la llista. També hauria demanat la plaça el Terrassa. Després, si no hi ha més peticions, vindrien les dels conjunts que aquest curs han baixat de Segona B, com és el cas de l'Espanyol B, Prat o l'Hospitalet.\nTot i que fa temps que el Gavà havia demanat una pròrroga per pagar, la Federació no l'hauria autoritzat, per la qual cosa el descens es farà efectiu sí o sí. En dos o tres dies, l'organisme informarà mitjançant una circular del preu de la plaça dels barcelonins. Hi estarà molt pendent el Peralada i també el Girona. La intenció des de Montilivi és fer aquest pas. Són els primers a la llista i no hi hauria d'haver massa problemes per fer front a abonar una quantitat que es coneixerà ben aviat. El preu de la plaça, això sí, no tindrà cap relació amb el deute del Gavà i en cas de comprar-la, des de Girona no s'afrontarien en cap cas aquests impagaments.\nÀxel Vizuete, al Girona B\nEl Girona B, que aquesta temporada jugarà a Segona Catalana, ha apostat pel relleu a la banqueta. Javi García finalment no continuarà i el seu substitut serà Àxel Vizuete. L'extècnic de La Jonquera ho tenia bastant encarrilat amb el Mollet però finalment ha decidit acceptar la proposta que li ha arribat des de Montilivi. L'objectiu, més a curt que no pas a llarg termini, serà el de pujar de categoria. Marc Cuenca serà el preparador físic mentre que el segon entrenador es decidirà la setmana vinent.


L de Lingüista: 2008\nMireu quin cartell més enginyós:\nPer cert, el poema no és de Neruda...\nJa podem llegir en català La Vanguardia i el diari Sport. Però perquè aquesta iniciativa perduri, seria interessant que tingués força visites. Poseu els enllaços a "favorits" i entreu-hi cada dia, encara que sigui a llegir els titulars. Serà la manera que s'adonin que volem la premsa diària en català.\nEl David (que comenta sovint els meus blogs) em parlava no fa gaire del dor romanès, un sentiment a mig camí entre l'enyor i el desig, el mal d'amor i la tristesa, el patiment, en definitiva. Un sentiment que només pot aturar-lo qui el pateix. ¿Vindria a ser com la saudade portuguesa o la morriña galega? ¿En coneixeu més d'aquesta mena?\nAvui, després de dues setmanes de desconnexió del món, he abraçat una de les "ninetes dels meus ulls" (de qui he parlat en ocasions), i m'han vingut ganes de dir-li que l'havia enyorat, però no era això ben bé el que volia dir-li, perquè el sentiment era més profund, i li hauria dit en francès: "Tu m'as manqué", perquè ni tan sols era "T'he trobat a faltar", sinó que realment m'ha mancat la seva abraçada aquests dies. ¿Per què costa tant posar en paraules les coses importants?\nAquest matí el primer que m'ha passat pel cap en obrir els ulls ha estat això: "Si diem la universitat [lawnibersi'tat] (la meva transcripció és ampla -amplíssima- per qüestions de tipografia, i és del català central: b hauria de ser l'aproximant i r la bategant, i caldria neutralitzar les a i e àtones) però també diem l'oferta [lu'ferta], ¿no serà que diem [lawnibersi'tat] perquè les normes ortogràfiques ens hi obliguen?"\nBé, desenvolupada la idea després del primer te, arribo a la conclusió que ens ofeguem amb normes d'escriptura que no tenen gaire a veure amb la llengua. ¿D'on ens ve la no apostrofació (grafia) i la no elisió de la a de l'article (oral) quan ens trobem amb una paraula que comença per u o i àtones? Si és una norma ortogràfica, ¿no hauríem d'escriure -atès que neutralitzem en català central- la oferta? ¿No hauríem de dir tots l'universitat i passar de normes d'ortografia?\nAbans que algú m'ho digui, sí, sóc molt freak de llevar-me amb aquests pensaments. Però si us expliqués el cap de setmana que he tingut, us asseguro que m'entendríeu: la llenguaddicta necessitava tornar a la normalitat.


PxC - EL 3 DE VUIT, 11/10/2012; PÀG.30 PxC critica la disminució en el nombre d'estands i la supressió de l'Entimostra\n13/10/2012 - El Vendrell\nFira de Santa Teresa - El grup municipal a l'oposició reclama una renovació per atraure gent i empreses\nEL VENDRELL.- El grup municipal de Plataforma per Catalunya (PxC), a l'oposició de l'Ajuntament del Vendrell, ha assegurat que hi ha "descontentament i preocupació" en la ciutadania per la Fira de Santa Teresa i, segons va explicar dilluns la regidora Araceli Bundó, la reducció en el nombre d'estands "ha posat en evidència al govern quadripartit del PSC-CiU-PP-ERC, per la mala gestió d'una Fira amb menys estands per manca de recursos dels empresaris i manca d'interès. No hi ha cap aportació nova, cap incentiu per a què les empreses es decideixin a venir a la nostra fira en lloc d'altres", ha dit Bundó, que també creu que per al govern del Vendrell "el de cada any ja els està be", i d'aquesta manera la participació és "cada cop més minsa", es diu des de PxC. El mateix partit polític considera que “s’ha d’innovar i renovar per poder arribar a atraure la gent i els empresaris, per a què el Vendrell i la seva Fira tornin a ser capdavanters a la comarca del Baix Penedès”.\nDes de PxC també s’ha criticat la supressió de l’Entimostra, la fira d’entitats que cada dos anys se celebrava desprès de la Fira de Santa Teresa i aprofitant els estands instal·lats per al certamen multisectorial. Amb tot, a PxC no els sorprèn la decisió del govern vendrellenc d’eliminar l’Entimostra per la crisi econòmica, perquè “és fa palesa la manca de sensibilitat d’aquest govern envers la gent i les entitats del poble”. La no celebració de l’Entimostra és per a PxC “una altra oportunitat perduda de promoció i recolzament del teixit associatiu de la nostra vila. Amb aquestes accions sembla que volen carregar-se el teixit associatiu de la nostra vila”, ha conclòs Araceli Bundó.\nWWW.RTVELVENDRELL.CAT, 09/10/2012 PxC reclama a l’Ajuntament vendrellenc la mala gestió de la Fira de Santa Teresa\nEL VENDRELL.- Plataforma per Catalunya (PxC) reclama a l’Ajuntament vendrellenc la mala gestió de la Fira de Santa Teresa. Acusen el govern local de deixar descuidar la qualitat de la Fira que, asseguren, cada vegada compta amb menys participació d’empreses de la comarca. Acusen també, a la regidoria de Cultura de donar l’esquena a algunes entitats culturals de la vila.\nEL 3 DE VUIT, 11/10/2012; PÀG.31 Un parell de concerts a l'església\nPrograma - El Cor d'Infants i la Coral Polifònica protagonitzaran diumenge dues audicions al temple parroquial, però en una no hi haurà els solistes habituals de la Coral\nEL VENDRELL.- La Fira de Santa Teresa del 2012 comptarà, com és tradicional, amb un concert a l'església parroquial del Vendrell aquest diumenge. Aquesta vegada, però, hi haurà un parell de concerts, atès que la Coral Polifònica n'ha afegit un pel fet que l'"oficial" de la Fira no comptava amb prou subvenció econòmica per fer una audició amb els solistes de l'entitat cultural vendrellenca. Les dues audicions seran d'entrada lliure per a tothom.\nPxC critica Cultura\nEn relació a que hi hagi dos concerts de la Fira, el grup municicpal de Plataforma per Catalunya (PxC), a l'oposició de l'Ajuntament vendrellenc, ha criticat la Regidoria de Cultura per, segons ha destacat la regidora de PxC Araceli Bundó, l'eliminació de la subvenció als solistes de la Coral Polifònica i de l'actuació que tenien prevista per la Fira d'enguany. Això ha derivat, diu Bundó, en el fet que hi hagi dos concerts en lloc del tradicional, per la qual cosa "s'ha aconseguit arruïnar les dues actuacions amb una acció decidida unilateralment per la regidoria sense cap mena de lògica".\nTant l'Associació d'Amics de l'Orgue com el Foment Sardanista Vendrellenc, entre altres entitats de la capital del Baix Penedès, "ja han sofert aquesta manca de sensibilitat per part del responsable de cultura del quadripartit a l'Ajuntament del Vendrell", ha conclòs en el mateix sentit Araceli Bundó.\nDIARI DEL BAIX PENEDÈS, 11/10/2012; PÀG.8 La Fira de Santa Teresa sobreviu a la crisi\nEl certamen multisectorial es manté malgrat tenir 16 expositors menys, tots del sector immobiliari.\nEL VENDRELL.-La Fira de Santa Teresa enceta avui dijous la 183a edició, amb alguns canvis estructurals pensats per continuar mantenint-la com un referent entre els certàmens comercials de Catalunya, i per continuar fent-la atractiva al públic, malgrat les dificultats econòmiques del moment. De fet l’alcalde del Vendrell, Benet Jané, ha explicat quela Fira de Santa Teresa d’enguany està plantejada com una fira de màxims, en referència al gran esforç que s’ha fet per part de l’administració, les empreses participants i les entitats col·laboradores perquè s’esdevingui una fira lluïda.\nPer altra banda, el grup municipal de Plataforma per Catalunya (PxC) ha volgut desmarcar-se d’aquestes declaracions dels membres de l’equip de govern al considerar que la fira està completament estancada, s’ha d’innovar i renovar per poder arribar a atraure la gent i els empresaris. Per PxC, el govern municipal accepta la dinàmica continuista de la Fira.


novembre de 2019 – Igualtat Gandia\nSegona conferència del cicle Dones Sàvies\nDe nou, la sala d’actes de la Biblioteca es va omplir en la segona xarrada del cicle Dones Sàvies II, organitzat conjuntament amb el Ceic Alfons El Vell i coordinat per Rosa Mascarell Dauder.\nPrevenció de la violència de gènere entre el personal sanitari\nEls dies 15 i 22 de novembre des de l’Àrea d’igualtat, diversitat i\nPolítiques Inclusives s’han organitzat unes jornades informatives per al\npersonal sanitari entorn dels recursos i professionals per a l’abordatge\ni detecció de la violència de gènere.\nEste dijous 7 de novembre Ester Vidal, Agent d’igualtat de l’Ajuntament de Gandia; Alba María Mompó, Psicòloga del departament d’Igualtat i Natalia de Ancos, experta en sexualitat femenina hem participat en el programa radiofònic El Abierto de Radio Gandia per parlar d’Igualtat, prevenció de la violència de gènere i agressions sexuals.\nReconeiximent estatal a les dones del Grau\nADOMAR, l’Associació Dones de la Mar del Grau, ha rebut aquest dimarts 4 de novembre, a Xixón, el reconeixement “Avanços en associacions” durant el 6é Congrés de la Xarxa Espanyola de Dones en el Sector Pesquer, que es celebra el 4 i 5 d’octubre.\nJornada de formació prevenció violència de gènere per a professorat\nEl darrer dilluns 4 de novembre, des del departament d’Igualtat, Diversitat i Polítiques Inclusives de l’Ajuntament de Gandia realitzarem una formació en Prevenció, Detecció i Intervenció en Violència de Gènere per al professorat de Gandia.


Inici> Instruments> Saxòfon>Reminiscències de l'Al-Andalus\nInstrumentació: saxòfon baríton, saxòfon baix i ensemble de saxòfons\nCategoria: saxòfon, més de 5 instruments\nUn record vague i imprecís però al mateix temps una clara evocació. Reminiscències de l'Al-Andalus és una oda a aquella cultura a què tant li devem. Una cultura que, també en l'aspecte musical, ens ha deixat una herència tangible en les noves manifestacions artístiques que segueixen el camí marcat de la nostra història. La música Andalusí naix de la interculturalitat, de la barreja de gents i dels seus sabers. Una música que ha deixat empremta en el camí i ha marcat l'evolució del nostre patrimoni musical actual.\nEl discurs sonor s'articula a través del desenvolupament de diferents paràmetres, de recursos formals i de materials purament musicals que estan molt presents en la música andalusí: la microafinació, el responsori, l'antífona, el desenvolupament rítmic del wazn, la construcció melòdica a través del maqam, la poesia i l'expressió espiritual.


CADETS: de desembre 2013\nSabadell Handbol 22 – Handbol Esplugues 37\nNo s'ha pogut canviar el pronòstic\nAvui jugàvem contra el primer imbatut i s'ha complert el mal pronòstic que anunciava la classificació.\nL'Esplugues ha sigut un equip fort físicament que ens guanyava clarament en alçada, molt efectiu en atac, amb molt pocs errors, bons porters i una defensa molt pressionant.\nEls primers minuts encara s'han mantingut igualats però ja al minut 10 ens em posat 5-10, fruit sobretot de les perdudes de pilota en atac que han propiciat que gran part dels gols fossin d'escapades al contraatac.\nAquesta diferencia ja no l'hem pogut recuperar en tot el partir i les diferencies han anat augmentat. Al minut 20, 10-16 i al descans 12-21 (segons els àrbitres que s'han inventat moltes coses inclús el marcador).\nLa segona part no ha canviat l'escenari i el nostre esforç en defensa i en assegurar més, ha contingut més l'atac contrari però les diferencies han continuat creixent fins el resultat final força inflat i al que no estem acostumats.\nTot així em de atribuir-lo al bon joc del contrari més que al demèrit nostre. Els nostres jugadors han elaborat bé i han plantat cara dignament en tot moment però em de felicitar al contrari per l'equip que ha presentat.\nTambé ens ha trasbalsat una mica l'arbitratge, hem patit segurament el pitjor arbitratge del torneig. Hi havia dos arbitres, se suposa que un estava en pràctiques, gols que anul·laven per xiular la falta i no deixar seguir, expulsions que no s'entenien, faltes que no es xiulaven, decisions contraries entre els dos àrbitres, etc. Fins i tot han fet canviar el marcador que segons les seves comptes era diferent al que tots em comptat.\nHan sigut molt protestats en general, tant per la grada com per les banquetes. Sort que el resultat no tenia contestació, en un resultat ajustat hagués sigut terrible.\nHan jugar: Albert 2, Alex G. 1, Alex R. 2, Arnau S. 1, Arnau U. 1, Dani 2, German 2, Jordi P. 5, Jordi R. 1, Pablo 1, Pol, Sergi 2, Lluís i Oriol a la porteria.\nPublicat per J.B. a 15:45 0 comentaris\nOar Gracia 26 - Sabadell Handbol 27\nPrimera part 11 a 14, segona 15 a 13.\nDerbi aconseguit amb patiment.\nSegona jornada emotiva de la temporada , si la classificació per a primera catalana fou un moment inoblidable de la temporada, aquesta victòria al carrer Bocaccio suposa un cop de puny sobre la taula dels homes de l ' Eloi, després de varies derrotes doloroses i ajustades.\nSap greu perquè davant hi teníem bons AMICS com en Sebas i en Ricard, a qui sempre els hi desitgem el millor, però no avui.\nComença el partit amb gol inicial de l' Alex (2) que celebra el gol i marca el camí, a partir d'aquí alternança al marcador fins ben entrat el primer període en que els arlequinats prenen lleugera avantatge.\nClaus en aquest primer període han estat la facilitat anotadora de Jordi P. (9), la defensa de Jordi R. sobre el millor dels graciencs -Ricard- i el bon control del joc del central per part de Pol i German (4) i la gran defensa en posició d' en Dani (1).\nA la segona part mixta sobre Jordi P., s' havia d' agafar la responsabilitat i en aquest cas ha estat lluït en Pablo (3) que treu el caràcter en aquest partits , pels extrems David , Arnau Salvador (1),i un estratosfèric Albert (5) que amb velocitat ha fet el que ha volgut.\nFelicitar Arnau Ustrell (1), pel control que ha posat als moments claus de la segona part i en Pere (1) que no pot haver tingut millor estrena.\nEncara no n' hi havia prou , ben entrada la segona part els graciencs empaten a 25 , atac arlequinat en passiu que Jordi P. resol amb tir a terra i penal a favor dels locals Ricard i Lluís cara a cara , desvia el porter amb ma dreta, exclusió de l' entrenador local, nervis... I final.\nA la porta molt be Lluis als moments claus i d' un Oriol que millora cada dia. A destacar la afició arlequinada que s' ha fet sentir tot i estar en territori rival.\nAra toca rebre l ' Esplugues, el millor de la categoria amb uns números que fan por, tot guanyat i amb solvència, dissabte que be, a les quatre els esperem.\nPublicat per J.B. a 14:45 0 comentaris\nSabadell Handbol 25 – Sant Martí Voramar 36\nAvui hem fet un partit millorable contra el millor contrincant a qui ens hem enfrontat fins ara.\nAmb l'absència de l'Eloi, avui ens ha dirigit en Josep Maria.\nHem fet un força bon començament mantenint-nos per davant d'un i dos gols fins al minut 23 en què els visitants ens han empatat a 15. La primera part ha acabat amb un 15-17.\nLa segona part ha començat pitjor del que havia acabat la primera. De seguida han anat eixamplant la diferència: 19-26 al minut 8, 20-28 al minut 15 i 24-34 al minut 25.\nEl Voramar ha estat molt sòlid en defensa afavorida per les característiques físiques d'algun dels seus jugadors i també per la seva qualitat i estratègia de joc. La lleu lesió del nostre lateral Jordi Pujolà també ha estat un factor important a l'hora del progrés del marcador local.\nCal destacar però, l'esforç de tots els nostres xicots durant tot el partit tant en defensa com en atac i tenir present que d'aquests partits, encara que no es guanyin, també se'n treu molt profit i aprenentatge. Estic segur que al partit de tornada es podrà aconseguir un molt millor resultat.\nAvui han participat German (6), Jesús, Pol (1), Àlex R. (4), Àlex G. (1), Arnau U., Arnau M., Dani (4), Jordi P. (5), Jordi R. (2), Albert (1), Arnau S. A la porteria Lluís i Oriol.\nVinga nois!! Ara toca treballar als entrenaments i preparar el derbi al camp de l' Oar.\nPublicat per J.B. a 13:40 0 comentaris\nHandbol Terrassa 22 - Sabadell Handbol 33\nPartit guanyat de cap a peus pels deixebles de l' Eloi en aquest derbi de co-capitals comarcals.\nPotser el partit mes plàcid dels que s' han disputat fins ara.\nJa de bon començament els visitants es mostren molt seriosos en defensa i prou regulars en atac, no obstant avui la selecció de tir no ha estat de les millors d' inici, 4 a 5 al minut 10, empat a vuit al minut vint, fins que s' afinà l' artilleria i s' agafa avantatge de cinc al descans, 10 a 15.\nEn aquest final de la primera part s' ha fet palesa la millor condició física dels arlequinats i el joc potser un pel al límit del reglament dels de Terrassa, els han penalitzat les repetides exclusions sobre Jordi P.\nComença la segona part i es mantenen els avantatges fins a mig període en que els visitants definitivament maten el partit, arribant als dotze gols de diferencia.\nAvui ha destacat molt l' Oriol a la segona part amb un seguit d' aturades de mèrit recolzat per una molt bona defensa, ha estat molt gràfic la intervenció d' en Dani aturant llançaments com un colós.\nAvui l' equip ha estat molt compensat en tot moment.\nPer el Sabadell han jugat Albert 2, Arnau U.1, David 1, Pol 2, Jordi P.8, Jordi R.2, Dani 1, Alex R.5, Alex G, German 4, Pablo 6, Arnau 1, Lluis i Oriol.\nPublicat per J.B. a 12:24 0 comentaris


Nou rècord de concentració de CO2 a l'atmosfera - Expert\nPublicat a 03/11/2017 per Antoni Blanquez Aragonés\nNou rècord de concentració de CO2 a l’atmosfera\nL’escalfament del planeta no té aturador. El principal ingredient del canvi climàtic continua en augment any rere any\nLa concentració de CO2 a l’atmosfera ha batut un rècord el 2016, segons l’OMM (Organització Mundial de la Meteorologia). En el seu butlletí anual sobre l’impacte dels gasos d’efecte hivernacle, el 2016 va augmentar a nivells de rècord.\nLa concentració atmosfèrica de CO2 va arribar a 403,3 ppm (parts per milió) per sobre dels 400 registrats el 2015. Segons l’ONU, aquest augment es deu al resultat de l’activitat humana i l’intens fenomen meteorològic del Niño.\nSegons l’OMM, les dades actuals representen el 145% dels nivells que hi havia abans del 1750, nivells preindustrials.\nEls científics coneixen els nivells prehistòrics amb les bombolles d’aire que es troben en els nuclis de gel de l’Antàrtida, i poden obtenir dades encara més antigues de fòssils i substàncies químiques atrapades en els sediments. L’última vegada que es va arribar a valors semblants va ser fa entre tres i cinc milions d’anys, al pliocè mitjà.\nAquesta informació s’ha publicat dies abans de l’inici de la conferència de l’ONU sobre el canvi climàtic, que es farà del 6 al 17 de novembre a la ciutat alemanya de Bonn.\nSegons Petteri Taalas, secretari general de l’OMM, hi ha “una urgent necessitat d’elevar l’ambició si volem complir seriosament els objectius de l’Acord de París”. L’Acord de París té marcat l’objectiu d’evitar que l’escalfament global superi els dos graus centígrads a finals d’aquest segle respecte als nivells preindustrials, tot i que les nacions s’han compromès a fer tots els esforços necessaris per no passar d’un grau i mig.\nAquest 2017 la situació no tendirà a millorar gaire, ja que per primera vegada durant el 18 d’abril l’Observatori de Mauna Loa va superar la concentració de 410 ppm\nCategoriesIndústria Etiquetescanvi climàtic, CO2\nEntrada prèviaAnterior Microfilaments de plàstic, de la roba al mar\nEntrada següentSegüent Taxis elèctrics per reduir la pol·lució a les ciutats


Mamà, de mi també van abusar – LA VEU D'ALGEMESÍ\nHome/Actualitat/Mamà, de mi també van abusar\nDesprés de huit anys, Llum va decidir trencar el seu silenci. El seu iaio havia abusat sexualment d’ella quan era una xiqueta però mai es va atrevir a contar-ho fins que va ser major d’edat. Quan li ho va confessar als seus pares va tindre por, però a la fi es va sentir alliberada. Immediatament es van activar els protocols pertinents. Psicòleg, denúncia, declaracions, teràpies, estudis psicològics, condemna i presó per al pederasta. El mal que va fer no es podrà reparar, però la narració d’esta dura i repugnant història pretén servir perquè ningú continue callant davant tals atrocitats.\nLlum és el nom inventat d’una jove d’Algemesí que ha volgut pegar un pas avant i fer pública la seua dolorosa vivència amb la intenció que servisca d’exemple, perquè no es tapen situacions similars, perquè ningú senta por ni vergonya si està passant pel mateix que ella va passar. Vergonyós és ser agressor, encobrir-lo o donar l’esquena a l’agredit. Perquè la víctima mai és la culpable. Perquè és necessari posar llum sobre temes tan escabrosos i atroços per a intentar que no continuen succeint, perquè és fonamental activar campanyes contra els pederastes i, a més, que es creen “alertes” en la societat, especialment a les escoles, posar eines a l’abast dels xiquets perquè sàpien com denunciar coses així sense que supose un trauma per a ells.\nEscoltar a Llum ha sigut una de les experiències més doloroses que he viscut. Les sensacions d’impotència, de dolor i fins i tot de venjança removien les meues entranyes amb cadascuna de les seues frases. La veritat supera la ficció, i el drama pel qual va passar l’algemesinenca va ser, sens dubte, molt més insuportable del que qualsevol pel·lícula puga reflectir. Durant la narració dels fets vaig haver de fer un esforç per contindre les llàgrimes i no interrompre a Llum i a sa mare, que la va acompanyar en la nostra trobada demostrant una valentia i fortalesa admirables. Sens dubte este cas no és una cosa aïllada i seria oportú que s’activara una cadena contra el silenci, “perquè el silenci no protegeix els fills”, assegura la mare de Llum.\nTot va començar quan tan sols tenia 10 anyets. Durant dos anys el seu abuelo buscava i trobava el moment per a abusar d’ella. La xiqueta no tenia consciència sobre el que era el sexe, només sabia que allò no estava bé i que no li agradava. La seua reacció va ser separar-se dels seus iaios. El seu caràcter es va fer més agre. La relació va empitjorar i, excepte en celebracions molt assenyalades, ella va aconseguir el seu objectiu de deixar d’anar a visitar-los. En moltes ocasions allò va significar un conflicte familiar, però la raó la va mantindre en secret durant huit anys i només li ho va dir a la seua mare quan va complir la majoria d’edat.\nLlum es va rebel·lar contra tot i els pares no sabien què li passava. Com anaven a imaginar una cosa així? Van fer mil viatges a l’escola per a preguntar si havia passat algo estrany en classe, però les mestres no sabien dir-los res en concret. El pare de Llum s’assembla físicament al seu progenitor, l’agressor. Potser per això la relació filla- pare es va deteriorar a marxes forçades. Sempre estava disposada a parlar-li malament, a discutir amb ell sense motiu. Després es preguntava per què ho feia, però l’endemà seguia sense poder evitar- ho. Si algú li retreia la seua actitud, Llum s’enfadava encara més.\nLes males notícies que apareixien en els mitjans de comunicació l’alteraven de manera desproporcionada. Els problemes del seu voltant se’ls agafava com una cosa molt personal. L’experiència també va influir en la manera de veure als homes, sobretot als més majors. Afortunadament, després d’explicar-ho tot Llum s’ha sentit alliberada d’un pes que portava ella sola i ara les seues relacions han millorat.\nL’inquietant és que estos abusos no van succeir només amb ella. Ara Llum ha escoltat testimonis de persones, algunes de més de 40 anys, que també ho van patir, fonamentalment en l’entorn familiar i d’amistats. Després que contara la seua història van començar a eixir més casos que es van atrevir a confessar-ho, entre ells el seu germà i el seu cosí, que van patir els abusos més o menys a la mateixa edat i que tenen cinc i set anys respectivament menys que ella.\nAl seu germà li va costar admetre-ho, però finalment va contar que el seu iaio els oferia més diners a ell i al seu cosí perquè accediren a la seua voluntat.\n“Dels cinc cosins que som, quatre hem sigut víctimes seues”, afirma Llum. “Hi haurà més afectats, perquè ell ha estat vinculat a diferents col·lectius esportius i sempre ha tingut accés a xiquets. Alguns m’han contat que a ells també els va passar, però m’han demanat seguir en l’anonimat”, compta.\nLlum li ho va explicar a sa mare després d’escoltar una notícia en televisió que comptava un cas com el seu. Estaven dinant en família i els comentaris dels pares van ser els típics: “Com pot ser això? Quin monstre”, sense saber que a casa havia succeït el mateix amb els seus dos fills. Ella va buscar un pretext per a enfadar-se amb el seu pare, es va alçar de la taula i es va tancar a la seua habitació. Quan es va decidir va eixir per a explicar-li-ho a sa mare: “Mamà, quan jo era xicoteta de mi també van abusar”.\nLa seua mare no donava crèdit al que estava escoltant. “Però t’enrecordes? El coneixem?” La resposta de la seua filla va caure com una bomba en el seu interior. Llum li va demanar que no li ho diguera a ningú, i menys al papà.\nVan decidir anar al psicòleg, que va indicar la necessitat d’explicar-ho tot a casa. Llum s’emociona en recordar l’abraçada que li va donar el seu pare en assabentar-se, una abraçada que significava suport incondicional i que entenia el que havia estat ocorrent entre ells durant tots eixos anys.\nEl seu germà es va quedar en xoc, sense poder parlar ni reaccionar. L’endemà el xiquet li va comptar a un dels seus professors que ell sabia que el seu cosí estava sent víctima d’abusos sexuals per part del seu iaio. Automàticament es va posar en coneixement de Serveis Socials.\nEn principi Llum no tenia intenció d’interposar cap denúncia. Sempre havia tingut por de que no la cregueren. El seu abuelo s’havia encarregat d’inculcar-li que no havia de contar-ho perquè el que ell feia era “una cosa normal, però havia de ser un secret”. Però ella sempre va saber que allò no era normal ni bo, i quan passats els anys es va armar de valor, la seua única pretensió era dir-ho en l’entorn familiar perquè tots conegueren qui era veritablement el seu iaio i que se saberen les raons de per què ella era la “rareta” que havia perdut els vincles amb la seua família. Però hi havia altres menors implicats, així que el més just era denunciar.\nEl principal culpable està pagant la pena, però Llum vol donar una portada a la seua experiència assenyalant als encobridors que el van tapar. Està en el seu dret. “No puc entendre que hi haja gent que li done suport amb l’argument que som les víctimes els qui el provocàvem”, es lamenta Llum. “El meu iaio comprava el nostre silenci amb diners i amb coses que ens agradaven als xiquets, com refrescos, i els seus encobridors ho han intentat fent-nos creure que seríem els culpables d’un escàndol”, explica.\n“Un oncle el justificava dient que ho feia com un joc innocent i un altre deia que tot devia quedar-se en un secret de família” compta indignada Llum. La iaia justificava l’actitud del seu marit amb l’argument que “és que els xiquets també el buscaven”, recorda. “A més la meua abuela ha intentat manipular a la gent del seu entorn, fins i tot a la seua filla, s’ha represaliat amb qui ens ha recolzat, ens ha repudiat i ens ha calumniat, i la seua màxima preocupació sempre va ser que no posàrem cap denúncia perquè afirmava que, a estes hores que mal ha de tindre la xiqueta?”, compta la jove.\nEl pederasta va entrar en la presó l’11 de febrer. Li han caigut 14 anys de condemna. No és descartable que en quatre o cinc anys estiga ja al carrer, però els 500 metres d’allunyament imposats, els dóna la seguretat de que no tornarà al poble per la proximitat dels domicilis. Quan es va interposar la denúncia es va dictaminar una ordre d’allunyament de només 50 metres de la víctima. 50 escassos metres, i encara així ell incomplia el distanciament. Es va informar a les associacions esportives i culturals a les quals pertanyien els xiquets amb els que podia tindre contacte, i a més es van activar els protocols pertinents sobre este tema.\nDes que es va cursar la denúncia fins que ha ingressat a la presó han transcorregut dos anys i quatre mesos en què el pederasta ha estat en llibertat, fent vida normal, sense vigilància… “I que ningú pense que es tracta d’una malaltia”, assegura Llum, “perquè ell era perfectament conscient del que estava fent i ho tenia tot pensat. Se suposa que un abuelo ha de protegir la seua néta, no abusar d’ella, i això no es pot justificar”, incideix. De fet, abans d’anar a judici les autoritats sanitàries van certificar que es tractava d’una persona sana mentalment.\nLes víctimes d’abusos sexuals poden patir per a tota la vida irritació nerviosa, insomni, dispèpsia, nàusees, ansietat, seqüeles psíquiques… La pederàstia no pot ser tabú. Si pretenem erradicar-la cal denunciar- ho, contar-ho, traure-ho a la llum. Costa eixir de situacions així, però amb valentia es pot. Llum assegura que vol que se sàpia la seua història per un compromís moral amb la societat. Ojalà servisca la seua experiència.\nDonar-li llum a l’obscuritat\nAinhoa Machi.- Quan Llum va arribar a ma casa perquè volia contar-me alguna cosa molt important i que només podia explicar-me en persona, mai m’imaginava que podria tractar-se d’açò.\nTenim pràcticament la mateixa edat, i en el moment en el que em va mirar als ulls i em va dir que el seu iaio havia abusat d’ella, vaig experimentar una gran quantitat de sensacions no massa agradables: ràbia, pena, impotència i, també, fàstic.\nI la seua història em va perseguir durant la resta de la setmana, amb un mal cos que no em podia llevar de damunt. La sensació de pensar com podria haver-ho sentit en la meua pròpia carn em va provocar inclús llàgrimes, em va fer empatitzar massa.\nLa realitat és que patir aquest tipus de violència no danya només en el moment de l’abús, sinó que segueix en la ment de les víctimes per a tota la vida. Però sí pots alliberar-te d’un gran pes. Llum ho va fer el dia que li ho va explicar a sa mare. Es va desfer de tots els malsons que tants anys havia portat damunt.\nLa motxilla de tot el que havia hagut de viure ja estava repartida entre més ments, entre elles, la de sa mare. Una mare que ha sabut contenir els seus impulsos i que ha actuat amb una serenitat i una fortalesa digna d’admirar. Perquè és millor que l’agressor pague pel que ha fet.\nEncara que en aquesta lluita les víctimes s’han trobat amb obstacles tan difícils com els propis membres de la seua família. Persones que, sense voler adonar-se, s’han posicionat i s’han convertit en còmplices de l’abusador.\nPerò no, no es poden defensar aquesta classe d’actuacions. Perquè els que ho pateixen són xiquets, indefensos, sense recursos, amb por a que no els creguen, de que què no els recolzen o de les possibles conseqüències negatives de fer-ho públic. Acaben avergonyint-se d’uns fets dels que no són culpables.\nTant de bo que aquesta història tinga la repercussió que necessita. Potser algun dia, la violència sexual infantil i els abusos a menors aconseguisquen la mateixa visibilitat que en l’actualitat, entre tots, hem arribat a donar-li a la violència de gènere.\nQueda un llarg camí per recórrer. Però hui, donem un pas més.


MÓN SANT BENET – Pol Viatges\nConjunt Monumental MÓN SANT BENET\nMonestir Medieval – Espai Modernista\nDinar al restaruant LA FONDA, hereu de la cuina del gran xef Ignasi Domènech\nDijous 18 de Novembre del 2021\nPreu desde 99 €\nData de sortida 18 // 11 // 2021\nDestí Món Sant Benet\nDinar al restaurant LA FONDA (xef Ignasi Domènech)\nSortida a les deu (10.00 h). C/Provença, 273 (entre Pau Claris i Pg. de Gràcia, a tocar de l’edifici de la Pedrera). Actual parada oficial d’autocars.\nSeguidament arribarem a l’antic conjunt monàstic de SANT BENET de BAGES, situat al terme municipal de Sant Fruitós de Bages, on començarem la nostra visita amoneda experiència medieval, tot un recorregut per mil anys d’història, on descobrirem les estances monumentals del monestir. El passat ens parla a través d’hologrames espectaculars, projeccions immersives, efectes sorprenents… per conèixer la història del monestir, però també mil anys d’història de Catalunya. Una de les propostes més atrevides i espectaculars fetes sobre el patrimoni històric, que converteixen el monument en una experiència emocional.\nDinar: al restaurant LA FONDA, situat a l’edifici de La Fàbrica, on descobrirem tot un món de reinterpretacions de la cuina catalana, inspirada en la cuina del xef Ignasi Domènech, manresà i pioner de la gastronomia catalana moderna.\nMenú: coca de verdures escalivades amb formatge d’abadia cruixent – Bacallà amb crema de porros dels horts de Sant Benet – Postres: mel i mató a la Santbenetana – Pa, aigua, vi negre Terracota i Xarrup de St. Benet, cafè o infusió.\nDesprés de dinar, ens endinsarem en les antigues dependències del monestir que, durant l’última època, es varen convertir en residència d’estiu del pintor modernista RAMON CASAS. En aquest indret idíl·lic, gaudirem d’una rica col·lecció de peces que evoquen una atmosfera d’inspiració romàntica i burgesa de començament del segle XX, mitjançant música, llum, projeccions, olors i altres efectes sorprenents que ens durant, a través dels salons i habitacions, a viure una experiència plena de suggestió i sensibilitat.\nTot seguit, retorn a Barcelona.\nPREU: 99,– EUROS\nDIJOUSS 11 de NOVEMBRE al número de compte següent:\nDIJOUS 11 de NOVEMBRE al número de compte següent:\n1.En el moment de la confirmació de la reserva el consumidor haurà d’abonar la quantitat de 99€ (noranta-nou Euros) a compte del preu del viatge combinat, llevat que en el contracte de viatge combinat s’estableixi un import diferent.\n2. El pagament del preu establert s’ha d’efectuar com a molt tard dijous 11 de novembre de 2021.


agora: Mòdul reserves. No puc assignar\nMòdul reserves. No puc assignar\nModul de descarregues\nper Jose Asensio Vilella - dijous, 5 febrer 2015, 22:09\nTinc la web de la intranet en un servidor del centre.\nM'he trobat que en el mòdul reserves qualsevol usuari profes no pot assignar o reservar cap aula una vegada autenticat.\nTinc configurat el mòdul amb el grup profes com a reserves preferents . (envio fitxer amb captures de pantalla) i li he donat permisos d'administració (captura al fitxer adjunt).\nAl validar-se un profe a la web no li deixa assignar cap aula. No surt la icona d'assignació (captura al fitxer adjunt).\nEn les altres versions de zikula em funcionava. Actualment tinc actualitzada la web fins a la versió 1.3.9\nLa única manera d'assignar és com administrador i només amb reserves preferents.\nRe: Mòdul reserves. No puc assignar\nper Joan Guillén i Pelegay - divendres, 6 febrer 2015, 00:09\nA la taula de permisos, el parell component-instància és 'IWbookings::' - '::' Crec que això és el problema principal del que observes.\nEl permís hauria de ser només d'addició. Veuràs que si l'arranges i el deixes d'admin tots els profes podran crear espais, configurar el mòdul...\nUna proposta de cas d'ús seria:\n-El grup profes amb permís d'addició. Tots podran fer reserves (no preferents).\n-L'admin ja pot fer les reserves preferents... però pots jugar amb un altre grup. Però aquest no serien tots els profes, només qui entri aquesta informació (l'aulari del trimestres per exemple). Fins i tot pot ser necessari només temporalment (algú fa la feina, però en enllestir les aules passa a ser profe normal...)\n-També pot ser interessant fer que la resta no pugui veure els horaris. Generalment tothom que no sigui profe... així que seria actuar sobre el grup Usuaris. Només cal afegir el permís de no accés (Usuaris IWbookings:: .* Cap) abans del permís que dóna l'accés de comentari a tot.\nSi no era ben bé això, insisteix i seguim...\nper Jose Asensio Vilella - divendres, 6 febrer 2015, 14:46\nEfectivament tot era qüestió dels permisos. Ho he posat tal i com m'has indicat i ara funciona perfectament.\nTambé he afegit el permís de no accés als usuaris


Curs online: Com aconseguir clients potencials a través de LinkedIn - APIC\nCurs online: Com aconseguir clients potencials a través de LinkedIn\nSaps que a LinkedIn pots trobar directament al teu client potencial?\nPlanificant una estratègia pots aconseguir clients a través d’aquesta xarxa social tan potent.\nPer aconseguir-ho cal elaborar un procediment ben dissenyat, crear notorietat i generar converses amb clients potencials.\nEn aquest curs d’1 hora veurem com hauria de ser un perfil de LinkedIn perquè funcioni, com obtenir autoritat i interès a través d’aquesta xarxa social i, finalment, com generar converses amb potencials clients.\nData i horaris: Dilluns 25 de maig (17 a 18 h) 1 h\nLloc: Curs no presencial. El pots realitzar des de qualsevol lloc en què disposis d’un ordinador i de connexió a Internet ja que assistiràs a una aula virtual.\nSocis/es APIC: Gratuït\nSocis/es d’altres associacions federades d’il·lustradors: 5 euros (Es facilitarà un núm. de compte per realitzar l’ingrés)\nNo socis/es: 10 euros (Es facilitarà un núm. de compte per realitzar l’ingrés)\nEmma Llensa Fita, llicenciada en Filosofia (UdG) i Postgrau en Màrqueting estratègic i de producte (IEBS). L’any 2009 va fundar la revista Carpaccio Magazine per promocionar fotògrafs i il·lustradors emergents. L’any 2010 va fundar l’editorial Atem Books dedicada a publicar fanzins de luxe d’il·lustradors i fotògrafs emergents amb distribució internacional i participació en fires d’arreu del món. L’any 2011 va fundar Ubicuo Studio, empresa dedicada a la creació i desenvolupament d’apps culturals vinculades al món de la il·lustració, la poesia i la fotografia (Conrad Roset, the App; app de Ricardo Cavolo, app del Teatre Lliure, videojoc del grup de música La Pegatina, etc). Es dedica a la consultoria i a la formació en màrqueting digital. Actualment col·labora amb la Universitat Pompeu Fabra, BAU, Escola d’Art d’Olot, Escola d’Art La Industrial i altres escoles i institucions d’arreu de l’estat espanyol.\nPer tenir accés al curs t’enviarem un enllaç de la plataforma Zoom perquè accedeixis a l’aula de forma senzilla.\nSi no ho has fet mai, ja veuràs que és molt fàcil.


Productes de qualitat\nOli d’oliva amb Denominació d’Origen Siurana\nL’oli d’oliva verge extra s’elabora amb les olives arbequines recollides de forma manual i directa dels camps de conreu del municipi. És un oli natural, obtingut en primera premsada a partir de procediments mecànics que no modifiquen la seva composició i, per tant, és un oli d’una qualitat extraordinària per la seva baixa acidesa, bon sabor i magnífiques qualitats organolèptiques. Aquest oli es produeix sota la normativa de la Denominació d’Origen Protegida Siurana.\nPunts de producció i venda d’oli d’oliva DOP Siurana a Mont-roig del Camp:\nMolí del Baix Camp C. de Cambrils, 14, 977 330 055 www.molidelbaixcamp.cat\nOlis Solé, Pl. de Miramar, 9, 977 837 031 www.olissole.com\n“Mont-rogetes”. La galeta de Mont-roig\nLes Mont-rogetes són les galetes típiques del municipi, elaborades amb un ingredient autòcton i distintiu del territori: la farina de garrofa.\nProductes de l’hort i de la terra\nMont-roig del Camp, al seu nucli interior, té com a principal activitat econòmica l’agricultura, on els productes de l’hort i de la terra tenen un gran protagonisme a la cuina tradicional.\nHi destaquen fonamentalment els conreus de garrofers, oliveres, ametllers, avellaners i arbres fruiters, a més d’una gran varietat de verdures i hortalisses.\nSegell de Producte Local de Qualitat\nDes de l’Àrea de Promoció Econòmica de l’Ajuntament de Mont-roig del Camp es treballa per donar suport a les empreses i persones que elaborin i produeixin productes autòctons del nostre territori, així com també promocionar els diferents productes locals del municipi.\nÉs per aquest motiu que s’ha creat un segell identificatiu per als Productes Locals de Qualitat, amb l’objectiu de promocionar i donar a conèixer aquells productes agroalimentaris que s’elaboren, es produeixen i/o es cultiven dins del municipi de Mont-roig del Camp.\nEl segell és un distintiu promocional que facilita el reconeixement del producte com a “producte local” sota tres premisses bàsiques: la qualitat del producte, la pertinença al territori i la tradició en l’elaboració.


Casa / Vil·la de 750m² en lloguer a Godella / Rocafort\nVila de 350 m² a estrenar, amb un disseny modern i avantguardista i una parcel·la de 800 m² amb piscina, lloguer a una de les millors urbanitzacions de Godella.\nAquesta exclusiva vila de 350 m² es situa en una parcel·la de 800 m², en una de les millors urbanitzacions de Godella, a només 15 minuts en cotxe de centre de València.\nEs tracta d'un habitatge de nova construcció, amb un disseny avantguardista i materials de primeres qualitats i amb grans vidrieres de sòl a sostre en totes les seves estances.\nTé una pràctica distribució molt funcional. A la primera planta, hi ha un gran saló-menjador, molt alegre i lluminós, amb grans finestrals i vidrieres, pels quals entra abundant llum natural i que ens ofereixen agradables vistes a la zona enjardinada ia la piscina. Els sostres són alts i volta en maó natural, el que contrasta amb les línies rectes i les grans vidrieres de tot l'habitatge.\nDisposem a més d'una bonica terrassa, ideal per gaudir de l'agradable clima mediterrani i per prendre el sol i gaudir de la piscina.\nA continuació, se situa una gran cuina semioberta que ve totalment equipada i ofereix mobles lacats en blanc, amb gran capacitat d'emmagatzematge i sortida a la terrassa.\nA la part de dalt, se situen els 3 dormitoris: el principal amb bany privat i dos dormitoris dobles. Tots ells presenten armariadas lacades en blanc i grans finestrals envidrats. Finalment, dos banys complets donen servei als dormitoris.\nAixí mateix, aquesta vila disposa d'un soterrani diàfan.\nTot l'habitatge compta amb un sistema de climatització fred / calor per conductes, terra radiant de parquet i fusteria exterior amb aïllament tèrmic i acústic.\nAquesta magnífica vila se situa a l'exclusiva urbanització de Nova Santa Bàrbara, a tan sols 15 minuts de València per l'autovia d'Ademús. Aquesta vila és ideal per als que volen gaudir dels avantatges de viure en un entorn natural tranquil, però alhora amb tots els serveis i comoditats a la vostra disposició.\nEn aquesta zona hi ha nombrosos col·legis privats i concertats, així com centres comercials, amb tots els serveis. També és a prop de parades d'autobús i metro.\nCasa / Vil·la de en lloguer a Godella / Rocafort, València\nCasa / Vil·la de 400m² en lloguer a La Eliana, València


La UB, UAB i la UPF imparteixen cursos a 40 alumnes procedents de les sis universitats més prestigioses dels Estats Units La República\nLa UB, UAB i la UPF imparteixen cursos a 40 alumnes procedents de les sis universitats més prestigioses dels Estats Units\nLa Universitat de Barcelona, l’Autònoma de Barcelona i la Pompeu Fabra impartiran cursos, d’entre sis mesos i un any, a gairebé una quarantena d’alumnes procedents de les sis universitats més prestigioses dels EUA –Brown, Chicago, Northwestern, Cornell, Harvard i Priceton-. Una iniciativa engegada pel ‘Consistorium for Advanced Studies in Barcelona’ (CASB). La professora de la Nortwestern University, Elisa Martín, ha explicat que ‘no és un programa de llengua sinó de formació de gran rigorositat acadèmica’ el qual permet ‘explorar’ aspectes rellevants des de la perspectiva social, política i cultural catalana.\nPer la seva banda, el professor de la Universitat de Chicago i un dels promotors del programa, Mario Santana, ha explicat que els alumnes seleccionats han estudiat dos anys de llengua, catalana o castellana, i tenen un expedient acadèmic de qualitat.\nLes activitats del programa d’estudis va iniciar-se el passat dilluns on participen un total de 37 alumnes, dels quals el 35% s’hi quedaran durant tot un any. Durant tres setmanes inicien un curs introductori sobre llengua i cultura catalanes i posteriorment s’incorporen als cursos reglats de grau de les tres universitats que prèviament hagin escollit.\nEl director del programa Advanced Studies in Barcelona, Juanjo Romero, ha dit que la finalitat ‘no és tenir el major nombre d’estudiants sinó els millors estudiants, per així poder tenir més contacte amb l’alumne’. Tots els cursos s’imparteixen en català o castellà, amb la ‘prohibició’ que cap d’ells pot ser en anglès, ha dit Romero.\nEls estudiants procedeixen de diferents carreres universitàries, la majoria d’Humanitats, tot i que també s’hi troben llicenciats en Arquitectura i Història de l’Art, Lingüística, Matemàtiques i Biologia.


Divendres torna la Nigh&Shop by Tarragona\nImatges de la 3a edició de Night & Shop by Tarragona\nFacebook - Night & Shop\nUna desfilada de models, un concert, espais gastromusicals i una xaranga, complementaran la nit del comerç tarragoní\nActualitzada 02/06/2016 a les 17:58\nEl proper divendres 3 de juny arrenca la IV Edició de la Night&Shop by Tarragona, un esdeveniment dels comerços de la ciutat que romandran oberts fins a les 12 de la nit amb ofertes de descomptes, regals, promocions i moltes activitats al carrer per poder gaudir de la nit més màgica del comerç de Tarragona.\nEnguany hi haurà les següents activitats:\nLa Night&Shop by Tarragona s’inaugurarà amb una desfilada a la Rambla Nova, a càrrec de l’agencia de models Magda Simó. Es faran dues passades, la primera a les 20 i la segona a les 22.30.\nAls carrers de la Unió i Governador González es podran visitar dos espais gastromusicals. D’una banda, al carrer de la Unió estarà ambientat amb food trucks, zona chill out, barra i The Prymys Dj. I, d’altra, al carrer Governador González els establiments El Peix que es mossega la cua i Coimbra traslladaran el restaurant al carrer i es podran degustar deliciosos tastets, tot això acompanyat dels alumnes del Dj André Vicenzzo ( Plastic Tarragona).


Tanquem el projecte a l’escola Montseny - Fil a l'agulla\nArriba final d’any i amb la fi del 2018, també s’acaba el projecte que durant quatre anys hem portat a terme a l’escola Montseny de Gràcia, a Barcelona. Hem desenvolupat un projecte d’atenció i prevenció de les discriminacions i d’impuls de la gestió emocional, per tal de facilitar que l’alumnat, el professorat i les famílies puguin ser més qui són. Ha estat una tasca plena d’aprenentatges. Us compartim algunes formes de saber-ne més.\nEl nostre treball quotidià com a cooperativa és aplicar la facilitació, en diverses i àrees. Això ho fem plenament en el Món Educatiu, un dels àmbits on fem més incidència. Ha estat una feina que combinat la facilitació amb l’acompanyament emocional i de conflictes, l’assessorament i la formació per a professorat, famílies i alumnat. S’han creat espais per parlar entre grups d’iguals i també per escoltar les altres. El projecte ha estat emmarcat en la línia d’Educació per a la Justícia Global a la ciutat de Barcelona.\nDurant quatre cursos hem treballat dins i fora de les aules. Un dels fruits de tot plegat ha estat la incorporació dels cercles de paraula dins la rutina d’aquest centre de primària. Els cercles de paraula són un ritual que ajuda a enfortir les comunitats i la convivència, alhora que pot prevenir l’assetjament escolar i contribueix a crear espais on expressar-se lliurement. El professorat de l’escola Montseny ha incorporat en el seu dia a dia els cercles de paraula, per tal d’oferir espais de seguretat on compartir emocions i vivències entre l’alumnat i els grups-classe.\nPrecisament per explicar els cercles de paraula, el Diari de l’Educació va entrevistar la nostra sòcia Sara Carro.Al text, la Sara explicava com els cercles restauratius ajuden a prevenir i atendre el bullying, alhora que dóna pes i importància als sentiments de l’alumnat. Com s’explica a l’entrevista, “amb aquesta metodologia es poden tractar temes diversos, que trien les educadores en funció del que estigui passant dins el grup en aquell moment. A vegades són problemes detectats pel professorat o que es decideixen treballar a partir de queixes dels alumnes. Per tancar el cercle és important fer propostes i acordar solucions sobre el que s’ha exposat”. Podeu llegir el text complet en aquest enllaç.\nPer explicar el projecte de l’escola Montseny públicament, vam fer una jornada de presentació el dijous 15 de novembre del 2018. Aquesta jornada, a l’Espai Jove La Fontana de Gràcia, va durar dues hores conduïdes per les nostres sòcies Mireia Parera i Sara Carro, i la nostra col·laboradora Noemí Canelles. Vam reunir a una seixantena de persones que es van apropar per conèixer de primera mà algunes de les línies desenvolupades i les transformacions generades. Com explicava la Sara Carro durant aquesta presentació, els canvis per petits que siguin resulten molt poderosos. Si voleu, podeu recuperar tota la jornada en l’streaming que vam emetre en directe.\nArran de la presentació, la Directa va entrevistar la Mireia Parera i van poder conversar sobre el rol del poder en les discriminacions. Va ser una entrevista molt interessant on reflexionar en profunditat sobre quins són els pilars i fonaments del bullying, com atendre’l i prevenir-lo, i quines ensenyances en podem extreure. Com explica la Mireia, “quan en un centre s’apliquen mesures preventives que faciliten la identificació dels casos i hi ha una predisposició a corregir-les, vol dir que s’estan fent bé les coses. Situacions d’assetjament poden passar en qualsevol mena d’escola. La culpabilitat no rau en el fet que en aquell centre educatiu s’ha generat aquella situació, sinó que en aquell centre educatiu no s’ha fet res per aturar-la”.\nS’acaba el projecte a l’escola Montseny, però els coneixements i les experiències que hem tingut allà són part de tot l’aprenentatge comú que fem com a cooperativa. Moltes gràcies per obrir-nos les portes i els vostres cors durant aquests quatre anys.


Actualitzada 22/10/2021 a les 09:08\nSon padrí li deia “vas pelatxo!” Feia calor, i l’havien xollat. I així, “com un moixonet sense plomes”, anava a collir patates amb la família al Tossal. Era un estiu de principis dels anys vuitanta. Golpes Bajos sentenciaven que eren mals temps per a la lírica, però aquell xiquet encara no tenia edat per a nihilismes moderns i va fer de les metàfores una particular manera de mirar el món. Un capítol i ja t’has rendit als peus de Francesc Canosa. Sense que serveixi de precedent contradirem Germán Coppini: és pura lírica. És el retorn a la casa on el món es va deturar un dia d’octubre del 1956. Cal Fusté era una gran cova de muricecs que espantaven aquell nen d’ulls profunds. Quan hi va tornar, anys després, ja no tenia por. S’havia ensorrat un bocí de teulada, “com una mossegada”.\nDe muricecs en quedaven pocs. La casa s’estava morint, perquè “les cases també moren”. I fins i tot es podia veure la ferida. “Aquell clau doblegat, rovellat, descrostant, com un ganivet lent, clavat a la pedra, al cor de la casa”, del qual penjava un full de calendari des de feia 47 anys, els mateixos que s’havia quedat buida. Era Tots Sants del 2003. I els morts li van començar a parlar. De les restes d’aquell naufragi van salvar una caixa plena de papers. Papers antics. I així es va trobar de fit a fit amb el seu quadravi Francisco Canosa Albardané i va descobrir una història que encara no ha estat explicada. Transcorre en paral·lel a la de James Marshall. Ell sí, ell és llegenda. Ell es va trobar a Coloma, a 200 quilòmetres de San Francisco, una palleta daurada que el 1848 ho canviaria tot.\nComençava la febre de l’or. “Nosaltres vam fer el mateix i ningú no en té ni punyetera idea perquè no sabem qui som”, deia recentment Canosa a les jornades Cultura de Salobre, del Pla d’Urgell. Nosaltres no hem posat nom als herois que van fer el Canal d’Urgell, l’obra hidràulica més important del seu temps. Un miracle. Un somni que va concebre Jaume d’Urgell i que tardaria cinc segles a fer-se realitat. “Nosaltres vam fer una cosa més bèstia que trobar or, nosaltres vam portar l’aigua a domicili, som l’Amazon líquid.” Es va passar del marró misèria al verd esperança. I tot va començar al Tossal. “No hi ha una Catalunya buida, és plena d’històries.” I quines històries!


L'hort, el pa i altres motivacions: OCTUBRE\nDefinitivament el substrat està esgotat, així que, aprofitant que el gat ha entès que l'hortet no és el seu caixó, tornaré a fer alguna cosa: en primer lloc, canviar el substrat, respectant les bledes que sembla que tiren i els apis.\nHe comprar enciams i cols de planter i he posat la malla fent paret enlloc de a terra.\nCUINA: temps de conserves i bolets. Aprofitant els preus barats dels últims tomàquets en vaig comprant quan en trobo i en faig conserves, no tant pel preu, com perquè estan molt bons. Les melmelades que vam fer a l'agost (de móres i pomes) ja estan a les últimes.\nPer Tots Sants castanyes i mocadors grans. I moniatos i moscatell i unes quantes hores a la cuina per preparar-ho, i unes quantes hores més, per gaudir-ho en bona companyia. He fet els panellets segons la recepta de la cuina de sempre - panellets i han quedat molt bé, a la foto les restes.\nEtiquetes conserves, cuina, postres


Destroyer - Viquipèdia, l'enciclopèdia lliure\n4 d'octubre de 1972 (45 anys)\nGranted Passage Cassettes\nDaniel Bejar (1972) és un músic i compositor independent de Vancouver conegut per les seves lletres elaborades i sovint críptiques i per les veus poc ortodoxes d'algunes cançons. Bejar ha estès la seva popularitat gràcies a les seves col·laboracions musicals amb la banda d'indie-rock de Vancouver The New Pornographers, però ha editat molt més material com a líder de la seva banda Destroyer. De manera més recent, s'ha ajuntat amb membres de Frog Eyes i Wolf Parade per crear un altre supergrup indie anomenat Swan Lake. També ha col·laborat amb Bonaparte, banda de la seva parella actual Sydney Vermont, amb qui també ha format la banda Hello, Blue Roses, l'àlbum de debut de la qual s'ha editat el gener de 2008.\n3 Col·laboradors musicals\nBejar va crear Destroyer el 1995, produint el seu àlbum de debut, el lo-fi We'll Build Them a Golden Bridge, fet al seu estudi de gravacions de Vancouver. Bejar estava guanyant popularitat, i va reclutar John Collins per a City of Daughters després del qual varen formar una banda junts. L'any 2000 el grup es va dissoldre i Bejar va passar unes llargues vacances a Espanya.\nDesprés d'aquesta pausa, va tornar a Vancouver per publicar Thief, un altre cop amb Destroyer, l'any 2000. Interpretat com una acusació a la indústria discogràfica per molts crítics, el disc va portar Destroyer a un reconeixement significatiu.\nDesprés de publicar Thief, Bejar es va centrar més en la seva música i va iniciar les seves contribucions musicals amb The New Pornographers. Després de la publicació de Streethawk: A Seduction a Misra Records l'any 2001, Destroyer va començar a aixecar un cert seguiment de culte. Va fer uns quants concerts amb la banda Frog Eyes com a suport, fet que va inspirar Notorious Lightning & Other Works, una relectura de sis cançons de l'àlbum Your Blues amb Frog Eyes un altre cop com a banda de suport.\nBejar anomena l'estil de Destroyer "Blues Europeu". Sovint se'l compara amb David Bowie, però les influències que ha reconegut són Pavement, Guided by Voices i altres bandes d'indie i shoegaze. L'estil de les lletres de Bejar és significatiu per la seva poesia lírica, que sovint capfica i intriga els oients. Bejar pren frases obertament d'altres artistes i d'una varietat de fonts (i de cançons), i fins i tot de la retòrica política (ex: Evil Empire de "Ronald Reagan"). Your Blues presentava una nova direcció en l'estil de Destroyer, mercè a la introducció d'elements orquestrals així com una forta dependència dels instruments MIDI.\nDurant els més de 10 anys en què Bejar ha estat tocant amb Destroyer, hi ha hagut molts canvis de formació i moltes substitucions entre els artistes amb què toca. Aquest reemplaçament continu de músics ha provocat que hom considerés Destroyer com un projecte en solitari, però Bejar sempre ha insistit que veu Destroyer com una banda, amb contribucions completes dels seus col·laboradors. Bejar ha dit a les entrevistes que mai ha estat especialment hàbil amb la logística de mantenir una banda unida.\nBejar ha dit que la formació de músics de les sessions de gravació de Destroyer's Rubies hauria de ser la formació definitiva i permanent de la banda en endavant. La majoria dels membres actuals ja havien tocat abans amb Bejar d'una manera o d'una altra, alguns en anteriors discos de Destroyer. Molts tenen en comú el fet de pertànyer a l'equip de producció de JC/DC (John Collins i Dave Carswell).\n1996 We'll Build Them a Golden Bridge Tinker\n1997 Ideas for Songs Granted Passage Cassettes\n1998 City of Daughters Endearing/Triple Crown Audio\n2000 Thief Catsup Plate/Triple Crown Audio/Cave Canem\n2001 Streethawk: A Seduction Misra/Talitres\n2002 This Night Merge/Talitres\n2004 Your Blues Merge/Talitres/Acuarela\n2005 Notorious Lightning & Other Works (EP) Merge\n2006 Destroyer's Rubies Merge\n2008 Trouble in Dreams Merge/Rough Trade\n↑ Pàgina de Destroyer a Merge Records\nDestroyer a Merge Records\nDestroyer a Misra Records\nBillions Corp - Tour de Destroyer i agència de contractació.\nStreethawk: El diari en línia de la comunitat de Destroyer\nYour Blues: fòrum de Destroyer\nSessió d'estudi de Just Concerts - Gravat per a la CBC Radio 3 amb Frog Eyes després del tour Your Blues.\nDestroyer - Lletres de Destroyer a LyricWiki.Org\nBejar-O-Matic - Dispensador de lletres de Destroyer\nThe Bejar Family Circus - Vinyetes aleatòries basades en Bejar-O-Matic\nThe Ratio - Publicació especial de Destroyer\n*sixeyes Interview - Entrevista a Dan Bejar\nL'altra banda de Bejar. Segment emès el 18 de març de 2006 a NPR (National Public Radio)\nDestroyer - Historia de portada sobre Destroyer a la revista Exclaim!\nSessió de Destroyer a CBC Radio 3\nObtingut de «https://ca.wikipedia.org/w/index.php?title=Destroyer&oldid=18769480»\nLa pàgina va ser modificada per darrera vegada el 28 ago 2017 a les 10:25.


L’artista Jens Boldt fotografiarà els “Herois aïllats” de Campos - Diari Campos\n#DIARIC\tCULTURA\tL’artista Jens Boldt fotografiarà els “Herois aïllats” de Campos\nL’artista Jens Boldt fotografiarà els “Herois aïllats” de Campos\nby Diari Campos 7 d'octubre de 2021\nCréixer dins una illa.\nLa realitat dels mallorquins és haver nascut i haver de créixer dins una illa. I per això, aquest projecte vol mostrar què significa créixer en un lloc caracteritzat per la seva ubicació geogràfica, però també per les seves estructures tradicionals, encara que l’empremta turística sigui un factor important. Viure l’adolescència, l’època de provar coses, d’independitzar-se i descobrir món, convertir-se en dona o en home, enamorar-se… Créixer en temps de pandèmia no ho ha fet més fàcil. És important mostrar com és viure en aquest umbral, entre ser un nin i convertir-se en adult. L’ “aïllat” del títol també se refereix a aquest fet d’estar aïllat, al fet de sentir que no es pertany a cap d’aquests grups de persones.\nEn aquest projecte fotogràfic creat per Jens Boldt, fotògraf alemany afincat a Campos des de fa un grapat d’anys, els retrats sensibles aniran acompanyats amb instantànies de l’adolescència dels nostres joves a partir de les observacions que l’artista faci en diferents escenes del poble. Aquest projecte promogut pel representant del Govern Federal de Cultura i Medis / BKM i la Federació Cultural de VG Bildkunst compta amb el suport de l’Ajuntament de Campos amb les seves regidories de Cultura, Joventut i Educació.\nEl càsting per a la sessió fotogràfica per a joves de Campos de 14 a 18 anys es durà a terme els dies de Fira 21, 22 i 23 d’octubre i s’hi pot inscriure a través d’aquest enllaç: https://www.camposunbonpla.com/herois/